ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παρ. 2 δεύτερο εδάφιο της Συνθήκης ΕΚ, σχετικά με την κοινή θέση που εξέδωσε το Συμβούλιο ενόψει της υιοθέτησης πρότασης τροποποίησης των καταστατικών πράξεων των κοινοτικών οργανισμών μετά την έκδοση του νέου Δημοσιονομικού Κανονισμού - Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 178/2002 σχετικά με τους δημοσιονομικούς και χρηματοοικονομικούς κανόνες που εφαρμόζονται στην Ευρωπαϊκή Αρχή για την ασφάλεια των τροφίμων, καθώς και την πρόσβαση στα έγγραφα της εν λόγω Αρχής

2002/0179 COD

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παρ. 2 δεύτερο εδάφιο της Συνθήκης ΕΚ, σχετικά με την κοινή θέση που εξέδωσε το Συμβούλιο ενόψει της υιοθέτησης πρότασης τροποποίησης των καταστατικών πράξεων των κοινοτικών οργανισμών μετά την έκδοση του νέου Δημοσιονομικού Κανονισμού - Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 178/2002 σχετικά με τους δημοσιονομικούς και χρηματοοικονομικούς κανόνες που εφαρμόζονται στην Ευρωπαϊκή Αρχή για την ασφάλεια των τροφίμων, καθώς και την πρόσβαση στα έγγραφα της εν λόγω Αρχής

1. ΙΣΤΟΡΙΚΟ ΤΟΥ ΦΑΚΕΛΟΥ

Υιοθέτηση της πρότασης από την Επιτροπή (COM(2002) 406 τελικό) // 17/07/2002

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(2002) 406 τελικό - 2002/0169 COD . 2002/0179 COD . 2002/0181 COD . 2002/0182 COD) // 18/07/2002

Ημερομηνία της γνώμης του Ελεγκτικού Συνεδρίου: // 26/09/2002

Ημερομηνία της γνώμης της Ευρωπαϊκή Οικονομικής και Κοινωνικής Επιτροπής: // 11/12/2002

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: //

22/10/2002

Ημερομηνία διαβίβασης της τροποποιημένης πρότασης: // Ουδέν στοιχείο

Ημερομηνία υιοθέτησης της κοινής θέσης: Ειδική πλειοψηφία // 03/06/2003

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η έκδοση του νέου Δημοσιονομικού Κανονισμού και, στη συνέχεια, των κανόνων εφαρμογής του οδήγησαν σε αλλαγές των τρόπων δημοσιονομικής και χρηματοοικονομικής διαχείρισης, κατέστησαν δε αναγκαία την αναπροσαρμογή των καταστατικών πράξεων των κοινοτικών οργανισμών.

Η πρόταση τροποποίησης των καταστατικών πράξεων των κοινοτικών οργανισμών, η οποία εξεδόθη από την Επιτροπή τον Ιούλιο του 2002, αναφερόταν σε 16 καταστατικές πράξεις κοινοτικών οργανισμών και κάλυπτε :

* την ευθυγράμμιση με τις διατάξεις του νέου Δημοσιονομικού Κανονισμού και την απλοποίηση και εναρμόνιση των διαδικασιών έκδοσης των δημοσιονομικών κανονισμών των ως άνω οργανισμών.

* την εισαγωγή διατάξεων σχετικά με την πρόσβαση στα έγγραφα (εφαρμογή του κανονισμού 1049/2001).

* την αποσαφήνιση των κανόνων ανανέωσης της θητείας των διευθυντών των οργανισμών.

Το Συμβούλιο εξέτασε την πρόταση αυτή, το δε Ευρωπαϊκό Κοινοβούλιο ψήφισε τον Οκτώβριο ορισμένες τροπολογίες. Με εντολή της Επιτροπής Προϋπολογισμών (COBU), ο κ. G. Dell'Alba, εισηγητής της υπόθεσης, υπέδειξε στην Επιτροπή Προϋπολογισμού του Συμβουλίου, στις 21.01.2003, τις τροπολογίες που το Ευρωπαϊκό Κοινοβούλιο έκρινε ότι είχαν προτεραιότητα.

Με βάση τις τροπολογίες αυτές, κατά τις τριμερείς συζητήσεις στις 18.03.2003 επετεύχθη συμφωνία, το δε Συμβούλιο ψήφισε την κοινή του θέση στις 03/06/2003.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

Το Συμβούλιο απεδέχθη τα βασικά στοιχεία της πρότασης της Επιτροπής σχετικά με τις τεχνικές αναπροσαρμογές των καταστατικών πράξεων των οργανισμών κατά τρόπο που να εξασφαλίζει τη συμμόρφωση με τον Δημοσιονομικό κανονισμό και τον κανονισμό περί πρόσβασης στα έγγραφα. Το μόνο σημείο που το Συμβούλιο απέρριψε αφορά την αποσαφήνιση των κανόνων ανανέωσης της θητείας των διευθυντών των οργανισμών. Πάντως, επειδή πρόκειται για ένα σημείο που δεν εντασσόταν άμεσα στους στόχους της πρότασης, και λόγω του επείγοντος να εγκριθεί αυτή, η Επιτροπή μπορεί να την αποδεχθεί, σχετικά δε με το εν λόγω σημείο θα συντάξει χωριστή πρόταση.

Έτσι, η Επιτροπή εκτιμά ότι το περιεχόμενο της κοινής πρότασης είναι επαρκές, ενόσω αυτή επιτρέπει και τη συνεκτίμηση, είτε στο σώμα των κανονισμών είτε με τη μορφή δηλώσεων, των τροπολογιών που προτάθηκαν από το Ευρωπαϊκό Κοινοβούλιο, με παράλληλη τήρηση της οικονομίας της αρχικής πρότασης.

Έτσι, οι τροπολογίες 11, 12 και 21 του Ευρωπαϊκού Κοινοβουλίου θα αποτελέσουν το αντικείμενο δηλώσεων (βλέπε παράρτημα), ενώ οι τροπολογίες 13, 16 17 και 19 θα ενσωματωθούν στις διατάξεις των κανονισμών.

4. ΣΥΜΠΕΡΑΣΜΑΤΑ

Η Επιτροπή εκφράζει την ικανοποίησή της για τα αποτελέσματα που επετεύχθησαν ως προς την υπόθεση αυτή και σημειώνει τη συμφωνία της ως προς την κοινή θέση.

ΠΑΡΑΡΤΗΜΑ

ΣΧΕΔΙΑ ΔΗΛΩΣΕΩΝ

ΠΡΟΣ ΚΑΤΑΧΩΡΗΣΗ ΣΤΑ ΠΡΑΚΤΙΚΑ ΤΟΥ ΣΥΜΒΟΥΛΙΟΥ ΚΑΙ ΠΡΟΣ ΔΗΜΟΣΙΕΥΣΗ ΣΤΗΝ ΕΠΙΣΗΜΗ ΕΦΗΜΕΡΙΔΑ ΤΗΣ ΕΥΡΩΠΑΪΚΗΣ ΕΝΩΣΗΣ

1. Δήλωση του Ευρωπαϊκού Κοινοβουλίου, του Συμβουλίου και της Επιτροπής

«Το Ευρωπαϊκό Κοινοβούλιο, το Συμβούλιο και η Επιτροπή υπενθυμίζουν ότι στον προϋπολογισμό των κοινοτικών οργανισμών του άρθρου 185 του δημοσιονομικού κανονισμού μπορεί να περιληφθεί εθελούσια χρηματοδοτική συνεισφορά του κράτους μέλους υποδοχής».

2. Δήλωση

«Το Συμβούλιο σημειώνει την επιθυμία του Ευρωπαϊκού Κοινοβουλίου σύμφωνα με την οποία τα αρμόδια όργανα καταβάλλουν κάθε δυνατή προσπάθεια ώστε το θέμα της έδρας των νέων οργανισμών να ρυθμισθεί το συντομότερο δυνατόν.»

3. Δήλωση του Ευρωπαϊκού Κοινοβουλίου και του Συμβουλίου

«Το Ευρωπαϊκό Κοινοβούλιο και το Συμβούλιο καλούν την Επιτροπή, σε περίπτωση αναθεώρησης του δημοσιονομικού κανονισμού-πλαισίου των οργανισμών του άρθρου 185 του δημοσιονομικού κανονισμού, να έρχεται προηγουμένως σε διαβούλευση με το Ευρωπαϊκό Κοινοβούλιο, το Συμβούλιο και το Ελεγκτικό Συνέδριο. Η Επιτροπή δεσμεύεται να υποβάλλει στα όργανα αυτά το σχέδιό της προκειμένου να λάβει τη γνώμη τους.»